
Әнге бөлеген әдемі кеш

АҚАН СЕРІ АТЫНДАҒЫ ОБЛЫСТЫҚ ФИЛАРМОНИЯДА КӨРІСУ КҮНІНЕ ОРАЙ ІС-ШАРА ӨТТІ. “МӘҢГІЛІК” БИ АНСАМБЛІ ЖӘНЕ ОЛЬГА МЕН МИХАИЛ ЛАХТИНДЕРДІҢ ХОРЕОГРАФИЯЛЫҚ МЕКТЕП-СТУДИЯСЫНЫҢ ОҚУШЫЛАРЫ ЖИНАЛҒАНДАР НАЗАРЫНА КОНЦЕРТТІК БАҒДАРЛАМА ҰСЫНДЫ.
Концертке филармонияның солистері мен Сегіз сері атындағы халық аспаптар оркестрі, “Қызылжар” халық музыкалық ансамблі, Динара және Асхат Таушевтар, Айғаным Махамбето- ва, “МЕLОМІХ” тобы қатысып, ән мен күйден шашу шашты. Әншілердің орындауындағы “Нау- рыз думан”, “Ару, әйел, ана”, “Ақ баян”, “Мерекем сен”, “Песня про рушник” туындылары өнер- сүйер қауымның көңілінен шықты.
- Біз бұл мерекеге екі ай бойы дайындалдық. 80-ге жуық өнерпаз атсалысты. Жаңа би, ән- дерді сахнаға шығардық. Өнерпаздарға арнайы костюмдер тігілді. Осы бағдарламамен нау- рыздың 23-күні Астана қаласына барып Еркеғали Рахмадиев атындағы мемлекеттік ака- демиялық филармониясының сахнасында өнер көрсететін боламыз, - дейді филармония ди- ректоры Ботагөз Ақмағамбетова.
Концерттік бағдарламада қазақ, орыс, украин, беларус, армян, молдаван, өзбек, қырғыз және сыған халықтарының бірегей хореографиялық композициялары орындалды. Олардың қатарында “Батырлар ізімен”, “Қамажай”, “Жалғыз аққу”, “Қара жорға", “Барыня”, “Сибирский сувенир”, “Бульба”, “Косил Ясь”, “Ползунец”, “Стремошаска”, “Шалахо”, “Уч патир”, “Шодъё- на”, “Веселая полька”, “Чайка- ма”, “Амэ рома” билері көрерменге ерекше әсер сыйлады.

